
Capitolul I. DISPOZIŢII GENERALE
Punctul 1. Comunitatea religioasă ...................................., numită în continuare comunitatea religioasă, este o asociaţie a credincioşilor - clerici şi mireni, parte componentă a ..........................................), fondată de cetăţeni ai Republicii Moldova care sa constituit şi îşi desfăşoară activitatea potrivit principiilor liberului consimţămînt, autonomiei, autogestiunii, egalităţii în drepturi a tuturor membrilor şi care recunoaşte, respectă şi promovează dogmele şi canoanele ..................................... şi calendarul ortodox (cunoscut şi ca bisericesc, iulian, „de stil vechi”). Comunitatea este păstorită de un preot canonic. 
Punctul 2. Denumirea completă a persoanei juridice este: Comunitatea religioasă .....................................
Punctul 3. Comunitatea religioasă este parte componentă a .................. şi se supune canonic acesteia. În activitatea sa religioasă Comunitatea se conduce de învăţăturile şi canoanele caracteristice ............................, de prezentul Statut, de normele legislaţiei în vigoare.
Punctul 4. Zona de activitate a comunităţii religioase şi clericilor săi este .........................., Republica Moldova.
Punctul 5. Serviciile divine se oficiază în limba de stat, dar pot fi înfăptuite şi în limbile slavonă, ucraineană, găgăuză, bulgară, etc, în dependenţă de naţionalitatea şi doleanţele membrilor comunităţii religioase. În cadru comunităţii religioase slujbele se înfăptuiesc exclusiv după calendarul ortodox (bisericesc, iulian, “de stil vechi”).
Punctul 6. Comunitatea religioasă deţine statut de persoană juridică şi toate drepturile şi obligaţiile proprii persoanelor juridice îi sunt opozabile din momentul înregistrării de stat. Comunitatea religioasă poate dispune de ştampilă, foi cu antet, cont bancar, alte atribute legale necesare pentru activitatea acesteia.
Punctul 7. Sediului comunităţii religioase este Republica Moldova,  ......................................

Capitolul II. PRINCIPIILE FUNDAMENTALE DE CREDINŢĂ ALE COMUNITĂŢII RELIGIOASE

Principiile fundamentale de credinţă a comunităţii religioase sunt expuse în crezul ortodox:
Cred întru Unul Dumnezeu, Tatăl Atotţiitorul,
Făcătorul cerului şi al pămîntului, văzutelor tuturor şi nevăzutelor.
Şi întru Unul Domn Isus Hristos, Fiul lui Dumnezeu,
Unul-Născut, Carele din Tatăl S-a născut mai înainte de toţi vecii. 
Lumină din Lumină,
Dumnezeu adevărat din Dumnezeu adevărat, născut, iară nu făcut;
Cel de - o fiinta cu Tatăl, prin Carele toate s-au făcut;
Carele pentru noi oamenii şi pentru a noastr mîntuire
S-a pogorît din ceruri şi S-a întrupat de la Duhul Sfînt şi din Maria Fecioară,
Şi S-a facut om;
Şi S-a răstignit pentru noi în zilele lui Pontiu Pilat şi a pătimit şi S-a îngropat;
Şi a înviat a treia zi, dupa Scripturi;
Şi S-a înalţat la ceruri şi şade de-a dreapta Tatălui;
Şi iaraşi va să vina cu slavă, sa judece viii şi morţii,
A caruia ămparatie nu va avea sfîrsit.
Şi întru Duhul Sfînt, Domnul de viată Făcătorul,
Carele de la Tatăl purcede, Cela ce împreună cu Tatăl şi cu Fiul este închinat şi slăvit,
Carele a grăit prin prooroci.
Întru Una, Sfanta, Sobornicească şi Apostolească Biserică;
Marturisesc Un Botez, spre iertarea păcatelor;
Aştept învierea morţilor;
Şi viaţa veacului ce va să vie. 
Amin!
Capitolul III. SCOPURILE ŞI ACTIVITATEA COMUNITĂŢII RELIGIOASE
Scopurile principale ale comunităţii religioase sînt:
sprijinirea, întărirea şi răspîndirea credinţei creştine (ortodoxe)- catehizarea şi misionarismul;
chivernisirea Sfintelor Taine şi înfăptuirea slujbelor dumnezeieşti şi a ierurgiilor, inclusiv îngrijirea locaşului sfînt.
promovarea valorilor creştine ortodoxe.
Punctul 8. Obiectivele  comunităţii religioase sînt:
a) educaţia religioasă şi spirituală a membrilor comunităţii religioase;
b) asigurarea ca toţi credincioşii să-şi petreacă viaţa potrivit canoanelor şi învăţăturilor de credinţă creştină ortodoxă;
c) întărirea şi răspîndirea credinţei creştine ortodoxe;
d) înmulţirea, întărirea şi răspîndirea credinţei şi moralei creştine ortoxe.
Punctul 9. Formele de activitate ale comunităţii religioase sunt:
a) asigurarea cunoaşterii, respectării, păzirii şi întrebuinţării canoanelor Bisericii Ortodoxe din Moldova şi a hotarîrilor sinodale ale Bisericii Ortodoxe din Moldova.
b) catehizarea enoriaşilor (numiţi şi parohieni, membri ai obştii parohiale), a persoanelor enumerate în punctele 14 şi 17;
c) desfăşurarea procesiunilor religioase;
d) acordarea asistenţei de binefacere atît membrilor comunităţii, cît şi oricăror alte persoane îndreptăţite să beneficieze de aceasta;
e) diverse activităţi de gospodărire şi milostenie în folosul comunităţii religioase şi spre beneficiul comun:
· construcţii; 
· transport de pelerini şi de bunuri materiale şi duhovniceşti, 
· activităţi editoriale;
· organizare de pelerinaje şi a serviciilor aferente (cazare, transport, hrană, informare, călăuzire, etc.);
· croitorie de veşminte şi haine speciale;
· pictură murală şi pe alte suporturi; 
· cultivarea şi prelucrarea plantelor agricole pentru scopurile comunităţii, inclusiv cu scop de binefacere; 
· instruirea credincioşilor şi a altor categorii în scopuri de binefacere prin seminare, cursuri, alte forme de învăţămînt permanent sau provizoriu; 
· asistenţă informaţională pentru membrii comunităţii;
· conferinţe publice, inclusiv conferinţe ştiinţifice;
· campanii de informare a publicului privind catehizarea, misionarismul şi activitatea comunităţii;
f) colectarea donaţiilor pentru suportul acţivităţilor comunităţii religioase;
g) alte activităţi necesare pentru realizarea scopurilor şi obiectivelor comunităţii religioase.

Capitolul IV. MEMBRII COMUNITĂŢII RELIGIOASE
Punctul 10. Membrii comunităţii religioase sunt egali în drepturi, pot să aleagă şi pot fi aleşi potrivit prevederilor prezentului statut în organele de conducere şi control ale comunităţii religioase.
Punctul 11. Membrii comunităţii religioase sunt persoanele care profesează religia ortodoxă, frecventează şi beneficiază de serviciile religioase ale comunităţii care respectă întru totul prevederile prezentului Statut, sunt botezaţi conform rînduielii Bisericii Ortodoxe din Moldova, care recunosc toate dogmele şi canoanele ei fără vreo excepţie, respectă şi apără calendarul ortodox.
Primirea noilor membri în cadrul comunităţii religioase se face de Consiliul Parohial a comunităţii religioase şi acordul preotului-paroh, la cererea persoanei.
Punctul 12. În afară de clerici permanenţi în comunitate, cu binecuvîntarea arhiereului locului,inştiinţarea protopopului şi aprobarea preotului-paroh şi pot oficia slujbe şi/sau ierurgii şi alţi preoţi cu titlu provizoriu, dar fără a depăşi termenul de 3 luni din momentul primei lor participări în mod regulamentar la slujbe şi/sau ierurgii.
Toţi clericii îşi îndeplinesc datoriile în conformitate cu graficul şi orarul aprobat de Consiliul parohial.
Punctul 13. Drepturile şi obligaţiile, îndatoririle canonice ale enoriaşilor comunităţii religioase constau în:
a) a mărturisi, consolida, întări şi răspîndi credinţa ortodoxă în circumscripţia zonei de activitate a comunităţii religioase;
b) a-şi petrece viaţa potrivit canoanelor şi tradiţiilor Bisericii Ortodoxe din Moldova;
c) a participa la serviciile divine oficiate, a organiza şi desfăşura diverse manifestări religioase;
d) a apăra cu toată tăria prin propria purtare şi cuvînt credinţa creştină (ortodoxă) ca unica credinţă mîntuitoare şi deţinătoare a Adevărului deplin şi neschimbat;
e) a sprijini, întări şi răspîndi credinţa ortodoxă în nemijlocit sau prin mijloacele de informare în masă;
f) de a contribui la buna gospodărire a vieţii comunităţii;
g) a ajuta în permanenţă şi după puteri membrii comunităţii religioase;
h) a lua parte la colectarea jertfelor (donaţiilor)cu binecuvintarea preotului-paroh  ;
i) a contribui personal, după posibilităţi, cu bunuri materiale, financiare sau cu muncă voluntară activitatea comunităţii religioase;
j) a lua parte la acţiuni de catehizare ca audient sau ca învăţător cu binecuvîntarea preotului-paroh;
k) a avea o purtare cuviincioasă în orice împrejurare, inclusiv practicarea unei ţinute cuviincioase, igienice, cu cruciuliţă la piept.
Punctul 14. Membrul comunităţii religioase îşi poate pierde calitatea de membru în următoarele cazuri:
a) deces;
b) renunţare benevolă;
c) în caz de încălcare a prevederilor prezentului Statut, persoana poate fi privată de dreptul de a fi membru al comunităţii religioase prin hotărîrea Adunării biserice şi cu consimţămîntul preotului-paroh. 
Capitolul V. Organele de conducere şi control
Comunitatea religioasă va avea următoarele structură organizatorică de bază:
Preotul paroh;
Adunarea parohială;
Consiliul parohial;
Epitropul;
Comisia de revizie;
Organele  sunt alese pe un termen nedeterminat.
Capitolul VI. PAROHUL
Punctul 15. Preotul-paroh este conducătorul comunităţii religioase şi membru al Consiliul parohial.
Preotul - Paroh este conducătorul duhovnicesc al comunităţii religioase, fiind şi conducătorul administraţiei parohiale, din aceasta perspectivă, el este concomitent şi Preşedinte al Consiliului Parohial. Preotul - paroh este reprezentantul legal al Comunităţii religioase în justiţie, în raporturile cu autorităţile şi cu terţii.
Preotul - paroh este ales de către Adunarea parohială a comunităţii, cu majoritatea voturilor membrilor acesteia, dintre persoanele cu calitate canonică atribuită de către Biserica Ortodoxă din Moldova şi la propunerea acesteia. 
Calitatea de preot – paroh al comunităţii poate fi retrasă din oficiu, la decizia Bisericii Ortodoxe din Moldova în cazul pierderii statutului canonic de deservent al cultului religios, atribuit în mod exclusiv de aceasta.
Punctul 16. Preotul-paroh are următoarele obligaţii şi drepturi:
a) participă la înfăptuirea tuturor slujbelor dumnezeieşti, în relaţiile duhovniceşti cu enoriaşii, fiii săi duhovniceşti, persoanele din afara Bisericii Ortodoxe din Moldova, în viaţa sa personală, este dator să respecte dogmele, canoanele şi tradiţiile Bisericii Ortodoxe, calendarul ortodox, ordinele episcopului, hotărîrile regulamentare ale Sfatului parohial şi cele ale Adunării parohiale, precum şi prevederile prezentului Statut.
b) chiverniseşte Sfintele Taine şi face toate slujbele dumnezeieşti în strînsă şi neabătută potrivire cu cerinţele canoanelor Bisericii Ortodoxe din Moldova ale celor şapte Soboare, inclusiv slujbele celor Şapte Laude şi slujbele rînduite pentru vremea nopţii în conformitate cu graficul stabilit de către Consiliul parohial în limitele rînduielilor bisericeşti;
c) poartă răspundere deplină pentru îndeplinirea fără nici o abatere a canoanelor Bisericii Ortodoxe din Moldova, a calendarului ortodox  şi a prezentului Statut, inclusiv pentru buna activitate a tuturor organelor parohiale;
d) la slujbe pomeneşte numele Patriarhului Moscovei, al întîistătătorului şi Chiriarhului (vicarului) Bisericii Ortodoxe din Moldova, conform tradiţiei bisericii ortodoxe;
e) poartă răspundere morală pentru starea confesională a populaţiei de pe teritoriul în care activează prin membrii săi comunitatea dată;
f) organizează catehizarea neîncetată a tuturor enoriaşilor şi membrilor comunităţii;
g) în cele duhovniceşti reprezintă comunitatea religioasă în faţa autorităţilor de stat – personal sau prin delegaţi legal împuterniciţi;
h) convoacă Adunarea parohială a comunităţii religioase şi Consiliul parohial;
i) semnează statutul, în redacţie nouă, sau actul adiţional cu privire la modificarea actului de constituire, adoptate de Adunarea parohială;
j) asigură îndeplinirea dispoziţiilor canonice şi pe cele ale Mitropolitului Chişinăului şi a întregii Moldove,prin intermediul chiriarhului locului şi a protopopului;
k) între şedinţele Consiliului parohial binecuvîntează şi bine-rînduieşte colectarea jertfelor (donaţiilor) cu prilejuri concrete cu înştiinţarea ulterioară a Sfatului parohial;
l) alte îndatoriri potrivit canoanelor Bisericii Ortodoxe din Moldova.
m) la plată lunară, la locuinţă şi la alte beneficii necesare pentru buna îndeplinire a lucrărilor de paroh pe care le poate stabili Consiliul parohial.
Punctul 17. Preotul-paroh îşi încetează slujirea în comunitate în caz de:
a) deces;
b) transferare, la propria cerere în altă comunitate;
c) comiterea abaterilor disciplinare, în baza hotărîrii Adunării parohiale sau a vreo unui canon al Bisericii Ortodoxe sau a vreunei prevederi a prezentului Statut cu aprobarea Mitropolitului Chişinăului şi a întregii Moldove sau a arhiereului locului;
d) vîrstă înaintată sau starea sănătăţii în baza hotărîrii Adunării parohiale a comunităţii religioase cu aprobarea Mitropolitului Chişinăului şi a Întregii Moldove;
e)  cazuri canonice,morale,jurisdicţionale, la propunerea sau cu consimţămîntul Mitropolitului Chişinăului şi a Întregii Moldove.
Punctul 18. În afară de preotul-paroh în aceeaşi parohie pot sluji şi alţi clerici numiţi  prin decretul chiriarhului locului şi acceptul Preotului paroh.
Punctul 19. Fiecare preot din cadrul comunităţii se subordonează prevederilor prezentului Statut.
Capitolul VII. ADUNAREA PAROHIALĂ 
Punctul 20. Adunarea Parohială întruneşte membrii comunităţii religioase şi este organul suprem de conducere a acesteia.
Punctul 21. Adunarea Parohială este deliberativă dacă sînt prezenţi cel puţin 50%+1 din membrii comunităţii religioase.
Punctul 22. Adunarea parohială este convocată 
a) la cererea a 1/3 dintre membrii înregistraţi ai comunităţii;
b) la cererea a cel puţin 50%+1 dintre membrii Consiliului parohial;
c) la cererea preotului-paroh sau a protopopului;
d) de către Comisia de revizie în condiţiile stabilite de statut;
e) de către Mitropolitul ................. sau ierarhul locului.
Punctul 23. Adunarea parohială se convoacă nu mai rar decît o dată pe an.
Punctul 24. Hotărîrile Adunării parohiale se adoptă cu majoritatea simplă de voturi (50%+1) a membrilor prezenţi. Excepţie fac cazurile expres stabilite de prezentul statut.
Punctul 25. Înştiinţarea privind convocarea Adunării parohiale se face cu cel puţin 7 zile înainte de data desfăşurării ei. În acest scop pe uşa locaşului, sau a altor locuri publice de comportament etic  se afişează anunţul de convocare care cuprinde data, locul, ora, ordinea de zi (care poate fi incompletă), numele responsabilului pentru pregătirea materialelor pentru Adunare. În acelaşi scop fiecare preot este dator la fiecare slujbă anterioară datei Adunării să aducă de pe amvon la cunoştinţa tuturor membrilor comunităţii informaţia din anunţul afişat.
Punctul 26. Preşedintele Adunării parohiale este preotul-paroh, iar în lipsa acestuia epitropul comunităţii religioase. 
Consiliul parohial este în drept să desemneze pe unul dintre preoţii permanenţi ai parohiei sau pe orice membru activ al comunităţii religioase să prezideze Adunarea parohială, în cazul în care absentează preotul-paroh şi epitropul.
Punctul 27. Adunarea parohială are următoarele atribuţii:
a)    aprobă darea de seamă a preotului-paroh privind starea duhovnicească a comunităţii religioase, măsurile planificate pentru activitatea comunităţii religioase în cadrul întregii populaţii din zona de activitate a comunităţii religioase;
b) alege membrii Consiliului parohial;
c)    aprobă rapoartele de activitate ale Consiliului parohial, ale Comisiei de revizie şi pe cele ale preotului-paroh şi ale epitropului;
d) aprobă bugetul comunităţii religioase pentru anul următor şi modul în care acesta a fost executat pentru anul care s-a scurs;
e)    încuviinţează construirea, reparaţia şi amenajarea oricăror construcţii menite pentru îndeplinirea scopurilor obştii parohiale;
f)    încuviinţează, în condiţiile canonice, vînzarea sau cumpărarea de noi imobile pentru scopurile comunităţii;
g) ia hotărîri cu privire la excluderea membrilor comunităţii religioase în cazul în care aceştia au încălcat cel puţin o prevedere a prezentului Statut, canoanelor şi tradiţiilor Bisericii Ortodoxe din Moldova.

CAPITOLUL VIII. CONSILIUL PAROHIAL
Punctul 28. Consiliul parohial este organul administrativ al comunităţii religioase şi este compus din  ____  membri ai comunităţii.
Punctul 29. Din Consiliul parohial face parte de drept preotul paroh.
Punctul 30. Membrii Consiliul parohial sunt aleşi de către Adunarea parohială. 
Punctul 31. Preşedinte Consiliului parohial este preotul paroh. 
Punctul 32. Şedinţele Consiliului parohial are putere hotărîtoare dacă la şedinţa lui sînt prezenţi cel puţin 50%+1 din totalul membrilor aleşi.
Punctul 33. Consiliul parohial se întruneşte ori de cîte ori este nevoie, dar nu mai rar decît 2 ori pe an. 
Şedinţele Consiliului parohial sînt convocate de către 1/3 dintre membrii acestuia sau la cererea preotului-paroh sau a Comisie de revizie.
Hotărîrile Consiliului parohial se adoptă prin majoritatea de voturi (50%+1) ale membrilor acestuia.
Punctul 34. Consiliul parohial are următoarele atribuţii:
a) întocmeşte, aprobă şi organizează înfăptuirea planurilor de măsuri necesare pentru îmbunătăţirea stării duhovniceşti a membrilor comunităţii religioase şi a populaţiei din circumscripţia zonei de activitate a comunităţii religioase, răspîndirea Adevărului consfinţit în Sfînta Scriptură şi Sfînta Predanie, lămuririle necesare pentru respectarea şi sprijinirea calendarului ortodox (bisericesc, iulian, “de stil vechi”) pe întregul ei teritoriu din circumscripţiei zonei de activitate a comunităţii religioase;
b) organizează înfăptuirea şi îndeplineşte hotărîrile Adunării parohiale;
c)  prezintă Adunării parohiale dări de seamă anuale despre activitatea sa economico-financiară, de milostenie şi binefacere, etc., despre starea duhovnicească a membrilor comunităţii religioase şi despre cea a şi a populaţiei din circumscripţia zonei de activitate a acesteia.
d) alege Secretarul comunităţii religioase din rîndurile membrilor Consiliului Parohial
e) organizează activitatea de catehizare a membrilor comunităţii şi a tuturor celorlalţi doritori;
f) asigură participarea fiecărui membru al comunităţii la viaţa ei duhovnicească şi socială;
g) stabileşte şi organizează colectarea jertfelor (donaţiilor) cu prilejuri concrete ;
h) organizează activitatea de milostenie şi binefacere;
i) cere epitropului să prezinte dari de seamă ce ţin de activitatea acestuia;
j)  desemnează:
· casierul şi contabilul comunităţii care asigură evidenţa, păstrarea şi încredinţarea unor persoane terţe a mijloacelor financiare ale parohiei potrivit prevederilor prezentului Statut, hotărîrilor Adunării parohiale şi celor ale Sfatului parohial;
· uşierul (uşierii) lăcaşului, care asigură ordinea consfinţită de canoanele Bisericii pe teritoriul lăcaşului atît în timpul slujbelor şi ierurgiilor, cît şi în afara orelor lor.
Punctul 35. Preşedintele Consiliului parohial (preotul-paroh):
a) convoacă şi prezidează şedinţele;
b) asigură, cu sprijinul secretarului Consiliului parohial şi al epitropului, buna desfăşurare a activităţii Consiliului parohial;
c) reprezintă comunitatea în toate relaţiile ei cu autorităţile de stat.
Punctul 36. Consiliul parohial poate desemna un secretar din rîndurile membrilor Consiliului parohial care va avea următoarele atribuţii:
a) asigură întocmirea şi păstrarea tuturor actelor comunităţii religioase (procesele-verbale ale tuturor şedinţelor organelor comunităţii religioase, hotărîrile acestora, actele ce au un caracter patrimonial şi administrativ, precum şi alte acte ale comunităţii religioase);
b) poartă răspundere pentru buna întreţinere şi întocmire a arhivei parohiale, a registrelor de naştere, de căsătorii şi de înmormîntări;
c) ţine un registru de evidenţă a tuturor membrilor comunităţii religioase, cu următoarele specificări: numele, prenumele, data naşterii, domiciliul, semnătura, data şi temeiul obţinerii calităţii de membru, iar în cazul pirderii calităţii de membru al comunităţii religioase, data şi motivul acesteia.
CAPITOLUL IX.	COMISIA DE REVIZIE
Punctul 37. Comisia de revizie a comunităţii este organul de revizie şi control.
Punctul 38. Comisia de revizie este compusă din ___ membri ai comunităţii religioase componenţa acesteia este desemnată de Adunarea parohială.
Punctul 39. Candidaţii pentru funcţia de membru al Comisiei de revizie pot fi propuşi spre aprobare Adunării parohiale de către ctitori (donatori) de către preotul-paroh, de către orice membru activ al comunităţii religioase.
Punctul 40. Comisia de revizie are următoarele atribuţii:
a) este obligată să verifice o dată în trimestru situaţia financiară şi patrimonială a comunităţii, întocmind în acest sens un raport de evaluare trimestrială a activităţii financiare a comunităţii; verificarea pentru fiecare al patrulea trimestru se face pentru anul întreg şi se întocmeşte raportul anual de evaluare;
b) poate verifica situaţia financiară şi patrimonială a comunităţii, anunţînd în scris Consiliul parohial despre rezultatele verificării şi propunînd acţiuni concrete pentru înlăturarea neajunsurilor descoperite; în cazul în care Consiliul parohial nu va întreprinde în termenele indicate de către Comisia de revizie acţiunile propuse, Comisia de revizie este în drept să convoace Adunarea parohială şi să anunţe membrii ei despre neajunsurile descoperite;
c) întreţine registrul proceselor verbale amănunţite ale tuturor şedinţelor ei;
d) întocmeşte rapoarte de evaluare a situaţiei financiare şi patrimoniale a comunităţii pe care le pune la dispoziţia preotului paroh şi a Consiliului parohial.
CAPITOLUL X .EPITROPUL
Punctul 41. Consiliul parohial alege pe unul dintre membrii săi spre a îndeplini sarcinile de epitrop. Epitrop  poate fi şi preotul-paroh sau secretarul.
Epitropul este responsabil de supravegerea averii parohiale şi activează sub controlul Consiliului parohial.
Punctul 42. Epitropul are următoarele obligaţii:
a) încasează toate contribuţiile şi donaţiile;
b) asigură buna administrare a întregului patrimoniu parohial;
c) organizează distribuirea de lumînări, cărţi religioase, alte obiecte de cult sau alte obiecte spre folosul membrilor comunităţii şi al altor persoane interesate;
d) are grijă de asigurarea tuturor lucrurilor necesare în biserică şi pentru înfăptuirea slujbelor dumnezeieşti;
e) predă casierului sau altei persoane responsabile, numită de Consiliul parohial, toţi banii adunaţi, toate contribuţiile, cotizaţiile şi donaţiile;
f) supraveghează folosirea bunurilor comunităţii religioase, întreţinînd registrele de inventar ale patrimoniului comunităţii şi alte registre;
g) este responsabil pentru organizarea şi controlul activităţii tuturor persoanelor salarizate de comunitate.
Punctul 43. Epitropul este responsabil pentru evidenţa, buna administrare şi gestionare a averii parohiale care i-a fost încredinţată (locaşul bisericii, casa parohială, odoarele din biserică şi alte bunuri materiale).
Răspunderea civilă nu exclude răspunderea penală.
CAPITOLUL XI. PATRIMONIUL COMUNITĂŢII
Punctul 44. Patrimoniul comunităţii se formează din:
a) donaţii din partea persoanelor fizice, a întreprinderilor, instituţiilor, organelor de stat, a altor organizaţii;
b) încasări de pe urma vînzării obiectelor de cult, a literaturii religioase a altor obiecte folositoare credincioşilor;
c) rezultatul activitatăţii sale economice;
d) alte venituri ce nu contravin legislaţiei Republicii Moldova.
Punctul 45. Clădirea bisericii, casa parohială, terenul de pămînt aferent comunităţii, obiectele de cult şi alte bunuri ale parohiei pot fi folosite doar în scopuri religioase, de instruire (inclusiv, de catehizare) şi de binefacere.
Punctul 46. Patrimoniul, bunurile materiale, fondurile comunităţii sînt administrate de către Consiliul parohial care este reprezentat de preotul-paroh.
Punctul 47. Bunurile comunităţii religioase se inventariază anual, trecîndu-se într-un registru special care se păstrează în comunitate.
Punctul 48. Parohia are dreptul, în condiţiile legislaţiei în vigoare la un cimitir instituit conform legii, pentru îngroparea morţilor dintre membrii parohiei şi dintre ctitorii ei.
CAPITOLUL XII. ADOPTAREA, COMPLETAREA ŞI MODIFICAREA STATUTULUI
Punctul 49. Statutul se adoptă de către Adunarea bisericească a comunităţii religioase cu votul a cel puţin 2/3 din membrii acesteia. În procesul verbal al şedinţei Adunării parohială se consemnează nominal toţi membrii parohiei prezenţi la adunarea parohială.
Punctul 50. Modificările şi completările la statut se aprobă în aceeaşi procedură de adoptare a  statutului.
Punctul 51. Propunerile membrilor comunităţii vizînd modificările şi completările la prezentul Statut se depun în adresa Consiliului parohial, care le propune pentru examinare la următoarea şedinţă a Adunării parohiale.
Punctul 52. Modificările şi completările la Statut întră în vigoare din momentul înregistrării acestora.
CAPITOLUL XIII.	
ÎNCETAREA ACTIVITĂŢII COMUNITĂŢII RELIGIOASE 
Punctul 53. Comunitatea îşi poate înceta activitatea la decizia Adunării parohiale cu aprobarea .................................... sau ca efect a unei hotărîri judecătoreşti emise în acest sens; 
Punctul 54. În caz de încetare a activităţii, toate bunurilor mobile şi imobile, tangibile şi intangibile, opere de artă şi alte bunuri şi drepturi patrimoniale ale parohiei rămase după lichidarea tuturor datoriilor comunităţii religioase, se transferă cu titlu gratuit cu drept de proprietate celei mai apropiate teritorial mănăstiri (sau, în cazul lipsei unei mănăstiri, a celei mai apropiate teritorial comunităţi religioase) care respectă întru totul dogmele şi canoanele ....................... şi calendarul ortodox (bisericesc, iulian, “de stil vechi”) sau însăşi .........................................
Patrimoniul transmis în temeiul prezentului punct, va putea fi restituit în condiţii ce nu contravin canoanelor ................................ şi Codului civil al Republicii Moldova numai în cazul fondării, pe acelaşi teritoriu administrativ sau geografic a unei comunităţi religioase parte componentă a ..........................
Prezentul statut a fost aprobat de membrii comunităţii fapt confirmat prin semnătura acestora:
Semnăturile fondatorilor:

……………………., născut la 08.03.1955, cetăţean al Republicii Moldova, domiciliat în mun. Chişinău, …………, identificat prin buletin de identitate ……………,  eliberat la 27.09.2013 de către …..                           , cod personal  ………………...  



